Հնդիկները Մեծ Բրիտանիայում

Հնդիկները Մեծ Բրիտանիայում (British Indians, Indian Britons), բրիտանացիներ հնդկական ծագմամբ։ Այս կատեգորիան իր մեջ ներառում է ոչ միայն հենց Հնդկաստանից ներգաղթածներին, այլ նաև հարավային ու արևելյան Աֆրիկայից, Կարիբյան կղզիներից, Խաղաղ օվկիանոսի կղզիներից և այլ շրջաններից ներգաղթած էթնիկ հնդիկներին։ Այս մարդիկ կազմում են ասիական եկվորների ամենամեծ խումբը Բրիտանիայում (British Asian), համարվելով հնդկական սփյուռքի ամենամեծ համայնքներից մեկն աշխարհում։

Ժողովրդագրություն 
 Հնդիկների ամենամեծաքանակ էթնիկ ենթախումբը Մեծ Բրիտանիայում համարվում են փանջաբցիները, որոնք կազմում են հարավային Ասիայից երկիր ներգաղթածների 2/3-ը։ Փանջաբցիների հետ միասին Պակիստանից հաշվվում է մոտ 2 մլն մարդ։ Այս համայնքը համարվում է փանջաբցիների ամենամեծ համայնքը Հարավային Ասիայի սահմաններից դուրս։ Թվաքանակով երկրորդ ենթախումբը՝ գուջարաթցիները ևս ձևավորում են ամենամեծ գուջարական սփյուռքը աշխարհում։ Մեծ Բրիտանիայում ապրում են մոտ կես միլիոն բենգալացիներ, սակայն նրանց մեծամասնությունը սերում է Բանգլադեշից։ Ինչպես նաև նրանց մեջ հանդիպում է թամիլների և պարսերի մեծ թվաքանակ։
 2001 թվականի մարդահամարի տվյալներով՝ 1 053 հազար բրիտանացիներ ունեին հնդկական ծագում, որը կազմում էր երկրի ամբողջ բնակչության 1,8 %-ը։ Հաջորդող տարիների գնահատականները՝ միայն Անգլիայի համար։
.

 2006 թվականի տվյալներով՝ երկրի հնդկական բնակչության 45,9 %-ը ծնվել է Մեծ Բրիտանիայում, 34,6 %-ը՝ Հնդկաստանում, 7,9 %-ը՝ Քենիայում, 2,9 %-ը՝ Ուգանդայում, 1,9 %-ը՝ Տանզանիայում և 6,8 %-ը՝ այլ երկրներում։
 Լոնդոնում ապրում է մոտ կես միլիոն հնդիկ, որը ավելի է Նիդերլանդների, Գերմանիայի, Ֆրանսիայի, Իտալիայի և Պորտուգալիայի՝ միասին վերցրած համապատասխան տվյալներից։ Դա կազմում է քաղաքի ամբողջ բնակչության 6,5 %-ը։

 2001 թվականի մարդահամարի տվյալներով՝ Անգլիայի և Ուելսի հնկական բնակչության 45 %-ը հինդուիզմի, 29 %-ը՝ սիկհիզմի, 12,7 %-ը՝ իսլամի և 4,9 %-ը՝ քրիստոնեության հետևորդներ են։

Տես նաև 
 Պակիստանցիները Մեծ Բրիտանիայում
 Չինացիները Մեծ Բրիտանիայում
 Հնդկական սփյուռք

Ծանոթագրություններ 

Մեծ Բրիտանիայի ազգեր
Մեծ Բրիտանիայի բնակչություն
Արտագաղթածներ
Արտագաղթ
Արտագաղթածներ ըստ երկրի